**TEHNIČNE SPECIFIKACIJE**

**TEHNIČNE IN STROKOVNE ZAHTEVE**

***Javno naročilo za prevzem in odvoz nevarne odpadne embalaže z dobavo embalaže***

1. **PREVZEM IN ODVOZ NEVARNE ODPADNE EMBALAŽE Z DOBAVO EMBALAŽE**

1A: Prevzem in odvoz odpadkov s številko 15 01 10\* in 15 01 11\*

1B: Sukcesivna dobava embalaže za 15 01 10\*

**SPLOŠNE ZAHTEVE ZA PREVZEM IN ODVOZ NEVARNE ODPADNE EMBALAŽE Z DOBAVO EMBALAŽE**

Zbiranje odpadkov zajema: zbiranje, prevoz, predelavo in odstranjevanje.

1. Ponudnik mora imeti potrdilo Agencije RS za okolje, o vpisu v seznam prevoznikov ali prevzemnikov (zbiralec, predelovalec ali odstranjevalec) odpadkov v skladu s predpisi, ki urejajo ravnanje z odpadki. V primeru, da ponudniku preneha veljati to potrdilo, mora naročnika o tem pisno opozoriti najmanj en mesec pred iztekom dovoljenja.

**Dokazilo:** Priloženo potrdilo o vpisu v evidenco prevoznikov ali prevzemnikov (zbiralec, predelovalec, odstranjevalec) odpadkov, iz katerega je razviden datum veljavnosti potrdila za vsako skupino odpadka za katerega se ponudnik prijavlja.

1. V primeru, da je ponudnik vpisan samo v eno izmed pod točko 1 omenjenih evidenc (samo prevoznik ali samo prevzemnik), mora s pogodbo zagotoviti storitve manjkajočega dela obveznosti, ki ga sam ne pokriva.

**Dokazilo:** Ponudnik priloži fotokopijo pogodbe.

1. Ponudnik priloži načrt nadaljnjega ravnanja prevzetih odpadkov, iz katerega je razviden snovni tok ravnanja z odpadkom po fazah (vključno z izvajalci) do zaključne faze (odstranjevanje, reciklaža, ponovna uporaba).

**Dokazilo:** Priložen načrt ravnanja z odpadki.

1. Ponudnik mora z odpadki ravnati skladno z veljavno zakonodajo, ki ureja posamezno področje ravnanja z odpadki (Uredba o odpadkih (Uradni list RS, št. 37/15 s kasnejšimi spremembami in dopolnitvami), Uredba o ravnanju z odpadki, ki nastajajo pri opravljanju zdravstvene in veterinarske dejavnosti ter z njima povezanih raziskavah (Ur.l. RS, št. 89/2008 s kasnejšimi spremembami in dopolnitvami, idr.).

**Dokazilo:** Priložena lastna pisna izjava ponudnika

**OBVEZNOSTI PONUDNIKA**

Ponudnik mora:

1. Razpolagati z zadostnim in ustrezno usposobljenim kadrom, transportnimi sredstvi in opremo za zbiranje (začasno skladiščenje) in odvoz odpadkov, ki mora izpolnjevati tehnične in druge predpisane zahteve za prevoz odpadkov.
2. Zagotoviti, da se odvozi izvajajo skladno z tehničnimi in strokovnimi zahtevami naročnika, kot je opredeljeno.
3. Ločeno zbrane prevzete odpadke oddati v nadaljnjo obdelavo skupaj z evidenčnim listom, v kolikor za-to sam nima dovoljenja.
4. Zagotoviti, da imajo vsi vozniki izvajalca veljaven izpit o prevozu nevarnih snovi za odpadke, kjer je to potrebno.
5. Ob izstavitvi računa dodati evidenčne liste izpisane iz informacijskega sistema IS o ravnanju z odpadki. Ob vsakem evidenčnem listu mora biti priložen tehtalni listek, če je mogoče. Tehtalni listek se priloži računu. Ob oddaji odpadka in potrditvi evidenčnega lista postane zbiralec lastnik odpadka. Za prevzeto količino odpadka poroča s pooblastilom naročnika na Agencijo RS za okolje za vsak posamezen prevzem in za pravilno poročanje tudi odgovarja.
6. V primeru prenehanja izpolnjevanja pogojev iz 30. in 42. člena Uredbe o odpadkih (Uradni list RS, št. 37/15 s kasnejšimi spremembami in dopolnitvami), vsaj 1 mesec pred iztekom pooblastila pisno obvestiti naročnika.
7. Ob prevzemu odpadkov izročiti kontaktni osebi naročnika interno evidenco ali drugo potrdilo iz katerega je razvidno, da je bil opravljen prevzem.

Obdelava odpadkov se ne sme vršiti v/na prostorih naročnika.

**Cena storitve**

Cena mora vključevati vse stroške, ki so potrebni za izvedbo storitve in sicer:

* stroške prevzema odpadkov na prevzemnem mestu,
* stroške prevoza odpadkov, vključno s tistimi prevozi, ki morajo biti v skladu z ADR predpisi,
* stroške obdelave odpadkov z vsemi odvisnimi stroški (voda, elektrika),
* druge manipulativne stroške.

1. **PREVZEM IN ODVOZ NEVARNE ODPADNE EMBALAŽE Z DOBAVO EMBALAŽE**

**1A: Prevzem in odvoz odpadkov s številko 15 01 10\* in 15 01 11\***

|  |  |  |  |
| --- | --- | --- | --- |
| **Zap. št.** | **Številka odpadka** | **Odpadna snov** | **Ocenjena letna količina v kg** |
| 1 | 15 01 10\* | Embalaža, ki vsebuje ostanke nevarnih snovi ali je onesnažena z nevarnimi snovmi | 13000 |
| 2 | 15 01 11\* | Embalaža, ki vsebuje nevaren trden oklep (npr. iz azbesta) vključno s praznimi tlačnimi posodami | 1000 |

**Podatki za prevzem in odvoz**

**Prevzemno mesto** za odpadke: Ortopedska bolnišnica Valdoltra, Jadranska cesta 31, 6280 Ankaran, centralna zbiralnica odpadkov.

**Dinamika odvozov:** 2-krat tedensko in sicer torek in petek, najkasneje do 9.00 ure. Ob prevzemu se odpadke tehta in izpolni evidenčni list.

**Embalažna enota na prevzemnem mestu**

|  |  |  |  |
| --- | --- | --- | --- |
| **Zap. št.** | **Številka odpadka** | **Odpadna snov** | **Embalažna enota na prevzemnem mestu** |
| 1 | 15 01 10\* | Embalaža, ki vsebuje ostanke nevarnih snovi ali je onesnažena z nevarnimi snovmi | Posamezni zabojniki prostornine 30 litrov |
| 2 | 15 01 11\* | Embalaža, ki vsebuje nevaren trden oklep (npr. iz azbesta) vključno s praznimi tlačnimi posodami | Embalaža se zbira v zaprtem zabojniku velikosti 1 m3 |

**1B: Sukcesivna dobava embalaže za 15 01 10\***

|  |  |  |  |
| --- | --- | --- | --- |
| **Zap. št.** | **Volumen zabojnika** | **Oblika zabojnika** | **Ocenjena letna količina v kos** |
| 1 | 30 litrov | Pravokotna - rumeno telo z rumenim pokrovom | 2700 |
| 2 | 1,8 litra | Pravokotna - rumeno telo z rumenim pokrovom | 400 |

**ZAHTEVE ZA ZABOJNIKE**

**Velikost in oblika zabojnikov – za 15 01 10\* - 30 litrov:**

* zabojniki morajo biti pravokotne oblike,
* opremljeni morajo biti z ročaji,
* dimenzije za 30 litrske zabojnike:

širina 40 cm +/- 10%; globina 35 cm +/- 10%; višina 35 cm +/- 10%;

* okvirne dimenzije za 1,8 litrske zabojnike:

širina 20 cm +/- 10%; globina 13 cm +/- 10%; višina 15 cm +/- 10%;

**Material:** plastika (polietilen, propilen,…).

**Oblika pokrova za 15 01 10\* - 30 litrov:** pokrov, ki omogoča neprodušno zapiranje, z integriranim ročajem.

Na dnu vsakega zabojnika za zbiranje nevarne odpadne embalaže oziroma embalaže, ki vsebuje ostanke nevarnih snovi (številka odpadka 15 01 10\*) mora ponudnik zagotoviti podlogo, ki vpija odvečno tekočino (absorbcijski gel).

**Funkcionalnost zabojnikov:**

*Med uporabo:*

Za 30 litrske zabojnike:

Izvedba zabojnika mora biti takšna, da se pokrov lahko zatakne na eni od stranic telesa.

Za 1,8 litra:

Izvedba zabojnika mora biti takšna, da se pri posamičnem odlaganju odpadkov pokrov lahko dviguje ter spušča. Pri spuščanju mora pokrov pokriti celotno odprto površino telesa zabojnika.

*Končno zapiranje:* Zabojniki se morajo neprodušno zapreti.

**Skladnost:**

Vsi zabojniki morajo zadostiti zahtevam, ki jih določa veljavna zakonodaja ter standardi:

* Biti morajo plastični, za enkratno uporabo, omogočati morajo nepredušno zapiranje,
* imeti morajo certifikat v skladu z Evropskim sporazum o mednarodnem cestnem prevozu nevarnega blaga (ADR).

**Označba zabojnikov:**

Ponudnik mora zabojnike označiti v skladu oz. obliki kot to zahteva Evropski sporazum o mednarodnem cestnem prevozu nevarnega blaga (ADR).

Označba je lahko v obliki potiska ali nalepk.

Na označbi mora biti poleg zahtevanih simbolov in zapisa samega odpadka s številko odpadka še tekst:

Povzročitelj odpadkov: ORTOPEDSKA BOLNIŠNICA VALDOLTRA;

Mesto nastanka (oddelek): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Datum nastanka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Datum odvoza odpadka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**Dobava:** Sukcesivna dobava, in sicer najkasneje 3 dni po prejemu pisnega naročila.

**Dostava zabojnikov se mora izvršiti do vrat centralnega skladišča bolnišnice.**

**Naročnikova zahteva za dostavo vzorcev embalaže**

Ponudniki morajo predložiti vzorce ponujene embalaže tekom postopka strokovnega ocenjevanja ponudb na morebitno naročnikovo zahtevo. Ponudniki morajo dostaviti vzorce na dan, ki ga bo določil naročnik, vendar ne prej kot v roku 5 dni od naročnikove zahteve. V primeru, da ponudnik ne dostavi vzorcev oz. jih ne dostavi v predpisanem roku, bo naročnik smatral, da odstopa od ponudbe. Po ocenjevanju bo naročnik odločil, ali ponujeni izdelki izpolnjujejo strokovne zahteve naročnika.